ศาลเมียนมาตัดสินจำคุก 'ซู จี' 4 ปี ฐานลอบนำเข้าวิทยุสื่อสาร-ละเมิดกม.คุมโควิด
Ousted leader of civilian government sentenced to two years in prison last month 
WASHINGTON — แหล่งข่าวในกรุงเนปิดอว์ เปิดเผยกับสำนักข่าวต่างประเทศว่า นางซู จี ถูกตัดสินจำคุก 2 ปีจากความผิดฐานละเมิดกฏหมายควบคุมการนำเข้า-ส่งออก จากการที่เธอมีวิทยุสื่อสารไว้ในครอบครอง และอีก 2 ปีจากความผิดฐานละเมิดกฎหมายการจัดการภัยธรรมชาติ สืบเนื่องจากการณรงค์หาเสียงในช่วงที่กำลังเกิดการระบาดของโคโรนาไวรัสเมื่อสองปีที่แล้ว ก่อนหน้านี้เมื่อกว่าหนึ่งเดิือนก่อน นางซู จี ได้ถูกตัดสินว่ามีความผิดฐานปลุกปั่นให้เกิดความไม่สงบ และละเมิดกฎหมายการจัดการภัยธรรมชาติอีกกรณีหนึ่ง ซึ่งมีโทษจำคุกรวมกัน 4 ปี แต่พลเอกมิน อ่อง หล่าย ผู้นำรัฐบาลทหารเมียนมาลดโทษให้เหลือครึ่งหนึ่ง ทั้งนี้ นางซู จี วัย 76 ปี อาจต้องโทษจำคุกมากกว่า 100 ปี หากศาลตัดสินว่าเธอมีความผิดในทุกข้อหาตามที่รัฐบาลทหารเมียนมากล่าวหา ซึ่งรวมถึง การละเมิดกฏหมายรักษาความลับของรัฐ ปลุกปั่นให้เกิดความไม่สงบ ใช้ที่ดินของรัฐเพื่อประโยชน์ส่วนตัว และรับสินบนเป็นเงินสดมูลค่า 600,000 ดอลลาร์ รวมทั้งทองคำ 11 กิโลกรัม อย่างไรก็ตาม บรรดาผู้สนับสนุนนางซู จี เชื่อว่าข้อหาต่าง ๆ เหล่านี้มีจุดประสงค์เพื่อกีดกันเธอไม่ให้เข้ามายุ่งเกี่ยวกับการเมืองเมียนมาได้อีก นางซู จี และอดีตผู้นำระดับสูงในรัฐบาลพลเรือนของเมียนมา ถูกจับกุมและควบคุมตัวไว้ตั้งแต่เกิดการรัฐประหารเมื่อเดือนกุมภาพันธ์ปีที่แล้ว นำไปสู่การเดินขบวนประท้วงทั่วประเทศเพื่อเรียกร้องให้ปล่อยตัวพวกเขาออกมา องค์กร  คาดว่าจนถึงขณะนี้มีประชาชนเสียชีวิตจากการปราบปรามของกองทัพเมียนมาแล้วมากกว่า 1,400 คน